Eron janubi-g‘arbidagi Xuziston viloyatida quvvati 300 megavatt bo‘lgan yangi atom elektr stansiyasi qurilishi boshlandi. Foto: Reuters Qorun AES qurilishiga ramziy tamal toshini qo‘yish marosimida Eron vitse-prezidenti va Atom energiyasi tashkiloti rahbari Muhammad Islomiy ishtirok etdi. Qayd etilishicha, elektr stansiyasi PWR turidagi reaktor (suv bosimi bilan sovitiladigan) hisobiga ishlaydi. AES qurilishi taxminan 8 yil davom etadi, loyiha qiymati 2 milliard dollarga baholanmoqda. Elektr stansiyasi 4 foizgacha boyitilgan uran asosida ishlaydi. Eronda 2013 yilda quvvati 1000 MVt bo‘lgan Bushihr AES ishga tushirilgan edi. Hozirda uning ikkinchi bloki qurilishi davom etmoqda.